Source: https://www.stahlmann.sk/vseobecne-obchodne-podmienky-a19
Timestamp: 2019-09-19 08:35:54+00:00
Document Index: 17699669

Matched Legal Cases: ['§ 369', '§ 344', '§ 6', '§ 8', '§ 6', '§ 8']

Všeobecné obchodné podmienky | STAHLMANN.sk
spoločnosti Stahlmann s.r.o.
Týmito Všeobecnými obchodnými podmienkami (ďalej len „VOP“ ) sa riadia právne vzťahy medzi spoločnosťou Stahlmann s.r.o. so sídlom Nábrežná 79, 940 57 Nové Zámky, IČO: 46 946 918 zapísanou v OR OS Nitra, oddiel: Sro, vložka č. 33342/N (ďalej len „Stahlmann“), a každou fyzickou osobou alebo právnickou osobou, ktorá je kupujúcim podľa týchto VOP tovaru ktorej predávajúci Stahlmann predáva svoj tovar, alebo výrobky, alebo služby. Právne vzťahy medzi Stahlmann a kupujúcim sa riadia týmito VOP, alebo zmluvou a pokiaľ nie sú týmito dokumentmi upravené inak, riadia sa všeobecne záväznými právnymi predpismi Slovenskej republiky, predovšetkým Obchodným zákonníkom. Stahlmann a kupujúci si môžu v kúpnej zmluve alebo v iných dohodách a dokumentoch, medzi nimi platne uzatvorenými, upraviť práva a povinnosti odlišne od ustanovení týchto VOP. V prípade rozporov medzi takto účastníkmi uzatvorenými dohodami, platí úprava vždy neskoršie uzatvorenej dohody (zmluvy, listiny). Zmeny vo VOP počas trvania zmluvného vzťahu medzi účastníkmi nemajú vplyv na dohodami a zmluvami odlišne upravené práva, a to ani napriek tomu, že zmeny vo VOP boli vykonané neskôr. V prípade sporu o výklad zmluvy platia vždy prednostne podmienky týchto VOP.
Tieto Podmienky primerane upravujú aj všetky zmluvné vzťahy, objednávky a konkludentné zmluvy uzatvorené medzi Stahlmann a Odberateľom. Odberateľom sa rozumie každá právnická, alebo fyzická osoba ktorej Stahlmann na základe zmluvy, objednávky, alebo inej podobnej formy prejavu vôle dodá svoj tovar, materiál, alebo iný výkon a službu.
(1) Tieto Podmienky sa aplikujú bezvýhradne (výlučne). Spoločnosť Stahlmann neuznáva všeobecné podmienky Odberateľa, okrem prípadu a v rozsahu v akom s nimi výslovne súhlasila v písomnej forme. Potvrdenie akejkoľvek zmluvy, alebo objednávky Odberateľa nepredstavuje takýto súhlas.
(2) V prípade nezaplatenia riadnej a splatnej pohľadávky Stahlmann od Odberateľa zakladá právo na uplatnenie úroku z omeškania podľa § 369 Obch. zákonníka z výšky nezaplatenej pohľadávky vo výške 18,25 % ročne. Uplatnenie úroku z omeškania nijako nezmenšuje aj možnosť uplatnenia náhrady škody tak, ako táto bude vyčíslené v samotnom nároku Stahlmann voči Odberateľovi.
(3) Tieto Podmienky sa aplikujú bezvýhradne (výlučne). Spoločnosť Stahlmann neuznáva všeobecné podmienky Dodávateľa, okrem prípadu a v rozsahu v akom s nimi výslovne súhlasila v písomnej forme. Prevzatie dodávok alebo služieb Dodávateľa ani ich zaplatenie nepredstavujú takýto súhlas.
Účastníci – predávajúci a kupujúci.
Kupujúci si v súlade s úpravou vzájomných vzťahov s predávajúcim objednáva tovar spôsobom určeným v nasledujúcich ustanoveniach tohto článku VOP. Objednávku je možné zaslať písomne. V urgentných prípadoch možno objednávku oznámiť predávajúcim telefonicky, pričom telefonicky oznámenú objednávku treba potvrdiť bez zbytočného odkladu písomnou formou.
V prípade objednávky neštandardných tovarov si termín dodávky treba potvrdiť. Neštandardný tovar nevykupujeme späť. V prípade zrušenia objednávky sa zmluvné strany dohodli na storno poplatku vo výške 20% z ceny objednávky.
Kupujúci je povinný za tovar, ktorého objednávka bola akceptovaná predávajúcim, riadne a včas zaplatiť kúpnu cenu za podmienok určených v nasledujúcich ustanoveniach tohto článku VOP. Kúpna cena objednaného tovaru je splatná pred dodaním tovaru podľa dohody s predávajúcim na základe predbežnej faktúry, vyžiadania zálohy, alebo na základe daňového dokladu, ktorých náležitosti budú určené dohodou predávajúceho a kupujúceho obsiahnutou v potvrdenej objednávke alebo v kúpnej zmluve. Kúpna ceny tovaru sa v prípade bezhotovostnej platby považuje za uhradenú dňom, kedy bude poukázaná cena tovaru pripísaná na účet predávajúceho.
Kupujúci nie je oprávnený jednostranne platby znížiť, podmieňovať ich alebo započítať. Jednostranné započítanie je možné len na základe právoplatného rozhodnutia príslušného orgánu potvrdzujúceho oprávnenosť nárokov kupujúceho voči predávajúcemu.
Záruka je 60 mesiacov na stavebnú časť, na technologickú časť podľa záruk stanovených výrobcom technológií.
Objednávateľ je oprávnený odstúpiť od objednávky v prípade, ak zhotoviteľ podá voči nemu návrh na súdne konanie, alebo rozhodcovské konanie. Pri tomto primerane platia ustanovenia § 344 a násl. Obchodného zákonníka.
Rozhodcovská doložka k zmluve: „Všetky spory, ktoré vzniknú z tejto zmluvy, vrátane sporov o jej platnosť, výklad, alebo zrušenie, vznik iného právneho stavu, vrátane situácie uplatnenia náhrady škody voči štatutárovi spoločnosti dlžníka podľa Obchodného zákonníka budú predložené (rozhodované rozhodcovským súdom) ad hoc rozhodcom Ing. Milošom Valachom alebo ad hoc rozhodcom Zuzanou Valachovou podľa dohody zmluvných strán o spôsobe ustanovenia rozhodcu (§ 6 ods.1 a 3, § 8 ods.1 Zákona č. 244/2002 Z.z.). Výber rozhodcu je ponechaný na žalobcovi, alebo vybranej právnickej osobe. Vybraná právnická osoba môže ustanoviť aj iného rozhodcu (rozhodcovský senát) podľa potreby konkrétneho sporu. Rozhodcovské konanie bude prebiehať podľa Rozhodcovských pravidiel - ad hoc rozhodcov (vrátane stanovenia rozhodcovských poplatkov a postupu v rozhodcovskom konaní), ktoré sú dostupné na stránke www.royaldevelopment.sk. Strany sa podrobia rozhodnutiu príslušného rozhodcu. Jeho rozhodnutie bude pre strany záväzné a nemenné. Podľa § 6 ods.3 v spojení s § 8 ods.1 a 2 Zákona č. 244/2002 Z.z. strany si ustanovujú za vybranú právnickú osobu ROYAL DEVELOPMENT – RSRD, záujmové združenie právnických osôb, IČO: 45 741 905. Doručovacia adresa na podanie žaloby je: Suľany 243, 951 25 Hruboňovo, Slovenská republika.“
Tieto všeobecné obchodné podmienky sú záväzné odo dňa 1.1.2019. Predávajúci je oprávnený meniť obsah VOP, pre kupujúceho sú však záväzné až doručením nového znenia VOP do kontaktného miesta podľa kúpnej zmluvy, inak do sídla kupujúceho.
Tieto VOP tvoria prílohu zmluvy/objednávky ....................................................................
Podpisy zmluvných strán ................................. .....................................
*VOP vo formáte PDF si môžete stiahnut tu.